stanford-oval/wikipedia huggingface dataset:
พระคริสต์

รูป พระคริสต์ผู้ทรงสรรพานุภาพ ที่อารามนักบุญแคเธอริน พระพักตร์ของพระเยซูสองฝากแสดงอารมณ์ต่างกัน สื่อว่าพระเยซูมีสองธรรมชาติคือเป็นพระเป็นเจ้าและเป็นมนุษย์ในบุคคลเดียว
พระคริสต์ (อังกฤษ: Christ; กรีก: Χριστός, คริสตอส;) ในศาสนายูดาห์เรียกว่าพระเมสสิยาห์ หมายถึง ผู้ได้รับเจิม ในคัมภีร์ไบเบิลภาคพันธสัญญาใหม่ใช้คำนี้เป็นสมัญญานามของพระเยซู
คริสต์ศาสนิกชน หรือ คริสตชน คือผู้ที่เชื่อว่าพระเยซูเป็นพระคริสต์หรือพระเมสสิยาห์ที่ถูกทำนายไว้ในคัมภีร์ฮีบรู ดังนั้นชาวคริสต์จึงมักเรียกพระเยซูว่า พระเยซูคริสต์ ซึ่งหมายถึง พระเยซูผู้ได้รับเจิม ในปัจจุบันคำว่าพระคริสต์จึงใช้หมายถึงพระเยซูชาวนาซาเรธไปโดยปริยาย
ศาสนายูดาห์ไม่เคยยอมรับว่าพระเยซูเป็นพระเมสสิยาห์ (แม้แต่พระวรสารในสารบบคัมภีร์ไบเบิลก็กล่าวถึงเรื่องชาวยิวปฏิเสธพระเยซู) แต่คริสต์ศาสนิกชนก็ยังเชื่อว่าพระเยซูเป็นพระคริสต์และจะเสด็จมาอีกครั้งในการพิพากษาครั้งสุดท้าย
การใช้คำว่า "คริสต์" เพื่อหมายถึงพระเยซูโดยเฉพาะยังปรากฏในชื่อสาขาวิชา เช่น เทววิทยาศาสนาคริสต์ คริสตวิทยา ซึ่งเป็นวิชาที่เน้นศึกษาธรรมชาติและสถานะบุคคลของพระเยซูตามที่ปรากฏในพระวรสารในสารบบและบทจดหมายต่าง ๆ ในพันธสัญญาใหม่
เพลงสดุดีโอลิมปิก

| --- | --- |
สดุดีโอลิมปิก

เพลงชาติของ กีฬาโอลิมปิกและคณะกรรมการโอลิมปิกสากล
เนื้อร้อง: โคสติส ปาลามาส
ทำนอง: สปีรีโดน ซามาราส, 2439
รับไปใช้: 2501
เพลงสดุดีโอลิมปิก (อังกฤษ: Olympic Hymn, กรีก: Ολυμπιακός Ύμνος, Olympiakós Ýmnos) หรือรู้จักกันอย่างไม่เป็นทางการว่าเพลงประจำการแข่งขันกีฬาโอลิมปิก (อังกฤษ: Olympic Anthem) เป็นเพลงประสานเสียงคันตาตาซึ่งประพันธ์โดยนักประพันธ์เพลงโอเปราชาวกรีก สปีรีโดน ซามาราส (2404–2460) ประพันธ์คำร้องโดยนักกวีชาวกรีก โคสติส ปาลามาส โดยทั้งบทกวีและทำนองได้รับเลือกโดยดีมีตรีโอส วีเกลัส ชาวกรีกซึ่งดำรงตำแหน่งประธานคณะกรรมการโอลิมปิกสากลคนแรก
ประวัติ

เพลงสดุดีโอลิมปิกได้รับบรรเลงและขับร้องเป็นครั้งแรกในพิธีเปิดการแข่งขันโอลิมปิกฤดูร้อน ค.ศ. 1896 ณ เอเธนส์ ประเทศกรีซ ต่อมา ประเทศเจ้าภาพทุกประเทศได้มอบหมายให้มีการประพันธ์เพลงสดุดีโอลิมปิกโดยเฉพาะขึ้นเป็นฉบับของการแข่งขันนั้น ๆ
สำหรับเพลงฉบับของซามาราสและปาลามาส ได้รับการรับรองเป็นเพลงประจำการแข่งขันกีฬาโอลิมปิกอย่างเป็นทางการโดยคณะกรรมการโอลิมปิกสากลในปี 2501 ในการประชุมคณะกรรมการโอลิมปิกสากลครั้งที่ 54 ณ โตเกียว ประเทศญี่ปุ่น เพลงสดุดีโอลิมปิกถูกขับร้องเป็นภาษาอังกฤษครั้งแรก ณ โอลิมปิกฤดูหนาว  ค.ศ. 1960 ณ สควอว์วัลเลย์ นับแต่นั้นเป็นต้นมา เพลงนี้จึงใช้เป็นเพลงหลักในการเชิญธงโอลิมปิกขึ้นสู่ยอดเสาในพิธีเปิด และระหว่างการเชิญธงดังกล่าวลงจากยอดเสาในพิธีปิด รวมถึงยังใช้บรรเลงก่อนเริ่มการประชุมสมัยสามัญ (ไอโอซีเซสชัน) และสมัยวิสามัญ (โอลิมปิกคองเกรส) ของไอโอซีอีกด้วย[ต้องการอ้างอิง]
เนื้อเพลง > เวอร์ชันภาษาอังกฤษ

เพลงเวอร์ชันภาษาอังกฤษประพันธ์โดย W. Earl Brown และ Shirley Russ โดยถูกใช้เป็นเนื้อร้องในการแข่งขันกีฬาโอลิมปิกบางรายการนับแต่ปี 2527 เป็นต้นมา (โอลิมปิกฤดูหนาวปี ค.ศ. 1960 และ 1980 ใช้คำร้องแตกต่างจากฉบับนี้)
| ฉบับภาษาอังกฤษ | แปลเป็นภาษาไทย |
| --- | --- |
Olympian flame immortal  Whose beacon lights our way  Emblaze our hearts with the fires of hope  On this momentous day    As now we come across the world  To share these Games of old  Let all the flags of every land  In brotherhood unfold    Sing out each nation, voices strong  Rise up in harmony  All hail our brave Olympians  With strains of victory    Olympic light burn on and on  O’er seas and mountains and plains  Unite, inspire, bring honour  To these ascending games  May valour reign victorious  Along the path of golden way    As tomorrow’s new champions now come forth  Rising to the fervent spirit of the game  Let splendour pervade each noble deed  Crowned with glory and fame    And let fraternity and fellowship  Surround the soul of every nation    Oh flame, eternal in your firmament so bright  Illuminate us with your everlasting light  That grace and beauty and magnificence    Shine like the sun  Blazing above  Bestow on us your honour, truth and love: เพลิงโอลิมปิกอันอมตะ  ของใครผู้ส่องนำทางเราไป  ช่วยจุดดวงใจของเราขึ้นด้วยไฟแห่งความหวัง  ในวันอันสำคัญยิ่งนี้    บัดนี้เรามารวมกันจากทั่วทั้งโลก  เพื่อร่วมกันในการแข่งขันเก่าแก่นี้  ให้ธงทุกผืนของทุกแผ่นดิน  ได้โบกไสวฉันพี่น้องกัน    ต่างร้องเพลงกันออกมา ด้วยเสียงทรงพลัง  ลุกขึ้นมาประสานเสียง  ผู้คนต่างอวยชัยแด่นักกีฬาโอลิมปิกผู้กล้าหาญของเรา  ด้วยสายใยแห่งชัยชนะ    เพลิงโอลิมปิกจะลุกโชติช่วงต่อไป  เหนือท้องทะเลและภูเขาและผืนแผ่นดิน  สามัคคี ดลใจ นำมาซึ่งเกียรติยศ  แด่การแข่งขันนับจากนี้ไป  ขอให้ความกล้าหาญได้ครองชัยชนะ  ไปตามถนนสายทองคำ    เมื่อผู้ชนะคนใหม่ของพรุ่งนี้ออกไปแล้ว  ไปสู่จิตวิญญาณอันแรงกล้าแห่งการแข่งขัน  ขอให้ความงามสง่าจงแผ่ไปทั่วทุกการกระทำอันสูงส่ง  ประดับด้วยชื่อเสียงและความรุ่งโรจน์    และให้ภราดรภาพและสัมพันธภาพ  โอบล้อมจิตวิญญาณของทุกชาติชนไว้    โอ้เพลิง ลุกโชตินิรันดร์กลางนภาอากาศ  ช่วยส่องนำเรา ด้วยแสงอันเป็นนิรันดร์  ด้วยความดีงามความงดงามและความสง่านั่น    ส่องประกายคล้ายดวงตะวัน  สว่างไสวอยู่เบื้องบน  โปรดมอบเกียรติยศ ความสัจจริง และรักแก่เราเถิด
เพลงในเวอร์ชันอังกฤษ ปกติแล้วจะใช้กันในประเทศที่ใช้ภาษาอังกฤษเป็นภาษาหลัก นอกจากนี้ยังมีคำร้องเป็นภาษาอื่นนอกเหนือจากภาษากรีกและภาษาอังกฤษด้วย โดยมักถูกแปลไปเป็นภาษาที่จะใช้ในการร้อง แต่บางการแข่งขันก็แตกต่างออกไป เช่น ในปักกิ่งเกมส์ 2008 มีการใช้เนื้อร้องภาษากรีกแทนภาษาจีน และรีโอเดจาเนโรเกมส์ 2016 มีการร้องเป็นภาษาอังกฤษแทนภาษาโปรตุเกส โตเกียวเกมส์ 2020 ใช้เนื้อเพลงฉบับภาษาอังกฤษแทนภาษาญี่ปุ่น การแข่งขันเดียวที่ใช้เนื้อร้องเวอร์ชันภาษาอังกฤษในการแปลไปเป็นภาษาอื่น คือ ในการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา โดยโดโนแวน เซเดล ผู้ช่วยวาทยากรในระหว่างการแข่งขันได้เรียบเรียงเพลงสดุดีโอลิมปิกขึ้นใหม่ มีการแปลบางบทหนึ่งของกวีไปเป็นภาษาฝรั่งเศสเพื่อแสดงถึงการรับรองการมีภาษาราชการสองภาษาในประเทศแคนาดาอย่างเป็นทางการ
ดูเพิ่ม

สัญลักษณ์โอลิมปิก
สาวกที่พระเยซูทรงรัก

วลี "สาวกที่พระเยซูทรงรัก" (กรีกโบราณ: ὁ μαθητὴς ὃν ἠγάπα ὁ Ἰησοῦς, อักษรโรมัน: ho mathētēs hon ēgapā ho Iēsous) หรือในยอห์น 20:2 เรียกว่า "สาวกอีกคนหนึ่งที่พระเยซูทรงรัก" (กรีกโบราณ: τὸν ἄλλον μαθητὴν ὃν ἐφίλει ὁ Ἰησοῦς, อักษรโรมัน: ton allon mathētēn hon ephilei ho Iēsous) มีการระบุถึงหกครั้งในพระวรสารนักบุญยอห์น แต่ไม่มีการระบุถึงในพระวรสารอื่นในพันธสัญญาใหม่ ยอห์น 21:24 ระบุว่าพระวรสารนักบุญยอห์นมีพื้นฐานมาจากคำให้การที่เป็นลายลักษณ์อักษรของสาวกคนนี้
ตั้งแต่ปลายศตวรรษที่ 1 สาวกที่พระเยซูทรงรักมักถูกระบุว่าเป็นยอห์นผู้นิพนธ์พระวรสาร นักวิชาการได้ถกเถียงกันถึงเรื่องผู้ประพันธ์ของวรรณกรรมของยอห์น (พระวรสารนักบุญยอห์น, จดหมายของนักบุญยอห์น และหนังสือวิวรณ์) ตั้งแต่ศตวรรษที่ 3 เป็นอย่างน้อย โดยเฉพาะตั้งแต่ยุคเรืองปัญญา การระบุว่ายอห์นอัครทูตคือผู้ประพันธ์วรรณกรรมของยอห์นไม่ได้รับการยอมรับโดยนักวิชาการสมัยใหม่หลายคน แต่ไม่ใช่ทั้งหมด มีความเห็นพ้องต้องกันในหมู่นักวิชาการที่ศึกษาเรื่องนักบุญยอห์นว่าสาวกที่พระเยซูทรงรักนั้นเป็นบุคคลที่มีตัวตนจริงในประวัติศาสตร์ แต่ไม่มีความเห็นเป็นเอกฉันท์ว่าใครคือสาวกที่พระเยซูทรงรัก
ศิลปะ

ในงานศิลปะ สาวกที่พระเยซูทรงรักมักแสดงเป็นภาพชายหนุ่มที่ไม่มีหนวดเครา มักจะเป็นหนึ่งในอัครสาวก 12 คนในอาหารมื้อสุดท้าย หรือยืนอยู่กับพระแม่มารีย์ในเหตการณ์ตรึงกางเขน ในศิลปะยุคกลางบางผลงาน แสดงภาพสาวกที่พระเยซูทรงรักเอนศีรษะหนุนพระเพลา (ตัก) ของพระเยซู ศิลปินหลายคนตีความข้อความในยอห์น 13:25 แตกต่างกันออกไป จากข้อความที่ว่าสาวกที่พระเยซูทรงรัก "เอนกายอยู่ใกล้พระองค์"
นักบุญเปโตรและนักบุญยอห์นวิ่งไปยังพระคูหา (Saint Peter and Saint John Run to the Sepulchre) โดย James Tissot ราวปี ค.ศ. 1886-1894
ท้าวมา

| พลจัตวา ท้าวมามโนสิต |
| --- | --- |
เกิด: 2474 สาละวัน
เสียชีวิต: 2516 (อายุ 41–42) เวียงจันทน์
รับใช้: ประเทศลาว
แผนก/สังกัด: กองทัพอากาศพระราชอาณาจักรลาว
ชั้นยศ:  พลจัตวา
พลจัตวา ท้าวมา (อังกฤษ: Thao Ma) (พ.ศ. 2474–2516) เป็นบุคคลสำคัญทางทหารและการเมืองของลาวในช่วงสงครามกลางเมืองลาวและสงครามเวียดนาม (หรือที่เรียกว่าสงครามอินโดจีนครั้งที่สอง) ท้าวมาเริ่มต้นอาชีพทหารในฐานะทหารพลร่มในกองทัพบกสหภาพฝรั่งเศส เมื่อฝรั่งเศสปกครองพระราชอาณาจักรลาว เขาเปลี่ยนหน้าที่ไปเป็นนักบิน โดยเริ่มจากเป็นนักบินขนส่ง จากนั้นจึงเปลี่ยนเป็นนักบินขับไล่และทิ้งระเบิด ตั้งแต่ปี พ.ศ. 2502 ถึง พ.ศ. 2509 ต่อมาท้าวมาเป็นผู้บังคับบัญชากองทัพอากาศพระราชอาณาจักรลาว (RLAF) และเป็นที่รู้จักในเรื่องพรสวรรค์และความก้าวร้าว อย่างไรก็ตาม การอุทิศตนเพื่อคุณธรรมทางทหารของเขาทำให้เขาขัดแย้งกับนายพลลาวคนอื่น ๆ ที่เกี่ยวข้องกับการค้ายาเสพติด เป็นผลให้เขาพยายามยึดอำนาจกองทัพลาวและรัฐบาลพระราชอาณาจักรลาวของราชวงศ์ลาวถึงสามครั้งแต่ไร้ผล ระหว่างความพยายามก่อรัฐประหารครั้งสุดท้ายในปี พ.ศ. 2516 เขาถูกประหารชีวิตโดยไม่ได้รับการพิจารณาคดีเมื่ออายุได้ 42 ปี
ชีวิตช่วงต้น

ท้าวมามโนสิต เกิดเมื่อปี พ.ศ. 2474 ที่เมืองสาละวัน ลาวในอารักขาของฝรั่งเศส มีเชื้อสายลาวและเวียดนามผสมกัน เขากลายเป็นผู้รักชาติชาวลาว โดยเริ่มแรกต่อต้านการแทรกแซงลาวจากต่างประเทศ ความเห็นของเขาเปลี่ยนไปเมื่อเขามีส่วนร่วมในการต่อสู้เพื่อเอกราชของลาว
กลับมาจากการถูกเนรเทศและการเสียชีวิต

บทความหลัก: ความพยายามรัฐประหารในประเทศลาว พ.ศ. 2516
ในวันที่ 20 สิงหาคม พ.ศ. 2516 ท้าวมาได้เดินทางกลับจากการลี้ภัยในขบวนยานยนต์ที่บรรทุกผู้ติดตาม 60 คน เพื่อก่อการรัฐประหารอีกครั้ง เมื่อพวกเขายึดฐานทัพอากาศวัตไตได้อย่างรวดเร็ว เขาก็ยึดเครื่องบิน ที-28 ที่ถูกยึดไว้ เขากับผู้ก่อการพยายามสังหาร พลตรี กุประสิทธ์ อภัย อีกครั้งด้วยการทิ้งระเบิดโจมตีบ้านพักอิฐของเขาในเวียงจันทน์ ทำลายอาคารและฆ่าหลานชายของเขา จากนั้น ท้าวมาและนักบินอีก 6 คนก็บินเครื่องบิน ที-28 ของพวกเขาเพื่อโจมตีกองบัญชาการของกองทัพลาว อย่างไรก็ตาม ฐานทัพอากาศวัตไตได้ถูกกองกำลังที่จงรักภักดีกับกองทัพบกพระราชอาณาจักรลาวยึดคืนได้ในขณะที่การโจมตีทางอากาศกำลังดำเนินอยู่ เมื่อกองกำลังโจมตีของท้าวมาเดินทางกลับถึงสนามบิน ปืนกลหนัก เอ็ม 2 บราวนิง ของกองกำลังรัฐบาลได้ยิงเครื่องบิน ที-28 ของท้าวมาตกในขณะที่เขากำลังพยายามลงจอด เขาได้รับบาดเจ็บจากเครื่องบินที่ตกและถูกนำตัวไปที่กองบัญชาการของพลตรี กุประสิทธิ์ ในเวียงจันทน์ ที่นั่น พลจัตวา ท้าวมา ถูกประหารชีวิตตามคำสั่งของ พลตรี กุประสิทธิ์ ในขณะที่เขาอายุ 42 ปี
ดูเพิ่ม

พลตรี กุประสิทธ์ อภัย (Kouprasith Abhay)
พลตรี อ้วน รัตติกอน (Ouane Rattikone)
พลตรี พูมี หน่อสะหวัน (Phoumi Nosavan)
พลจัตวา สีโห ลำภูธากุล (Siho Lamphouthacoul)
พันเอก บุญเลิศ ไซโคซี (Bounleuth Saycocie)
พลร่มกองทัพบกพระราชอาณาจักรลาว
กองทัพอากาศพระราชอาณาจักรลาว
กองทัพพระราชอาณาจักรลาว
สงครามกลางเมืองลาว
บรรณานุกรม

Alfred W. McCoy, Cathleen B. Read, and Leonard P. Adams, The Politics of Heroin in Southeast Asia, Harper Colophon Books, 1973. ISBN 9971-4-7022-5, 9789971470227.
Kenneth Conboy with James Morrison, Shadow War: The CIA's Secret War in Laos, Boulder CO: Paladin Press, 1995. ISBN 0-87364-825-0.
Martin Stuart-Fox, Historical Dictionary of Laos, Scarecrow Press, 2008. ISBNs 0810864118, 978-0-81086-411-5.
นอร์ทอเมริกัน ที-28 โทรจาน เป็นเครื่องบินที่ท้าวมามีความเชี่ยวชาญในการใช้งานอีกประเภทหนึ่ง
ขนมปังแห่งชีวิต

ภาพวาดจากต้นคริสต์ศตวรรษที่ 3 ขนมปังและปลา สุสานใต้ดินโบสถ์แซนคาลลิโต โรม
ขนมปังแห่งชีวิต เป็นคำสอนหนึ่งที่ปรากฏในพระวรสารนักบุญยอห์น คำว่า "ขนมปังแห่งชีวิต" นั้นความหมายถึงพระเยซู พระวรสารดังกล่าวระบุชื่อนี้ไม่นานภายหลังจากเหตุกาณ์ประทานอาหาร (เหตุการณ์ที่พระเยซูได้ประทานอาหารให้แก่ผู้คนกว่า 5,000 คน ด้วยขนมปังด้วยขนมปังห้าแถวและปลาสองตัว) ซึ่งหลังเหตุการณ์นั้น พระเยซูได้ดำเนินบนน้ำไปยังด้านตะวันตกของทะเลกาลิลี มวลชนจึงได้ติดตามพระองค์ไปด้วยเรือเพื่อตามพระองค์ โดยพระเยซูได้เปรียบตัวพระองค์เสมือนขนมปังแห่งชีวิตที่จะช่วยให้มนุษย์ไม่หิวกระหาย
ในพระวรสารนักบุญยอห์น ระบุไว้ดังนี้
พระเยซูได้ตรัสกับพวกเขาว่า "เรื่องที่ข้าบอกเจ้าเป็นเรื่องจริงแท้ โมเสสไม่ใช่คนที่มอบขนมปังแห่งสรวงสวรรค์ให้แก่พวกเจ้า แต่เป็นพระบิดาข้าต่างหากที่มอบขนมปังจากสรวงสวรรค์ที่แท้จริงแก่พวกเจ้า ขนมปังแห่งพระเจ้าคือสิ่งที่ลงมาจากสวรรค์และมอบชีวิตให้แก่โลก" พวกเขาได้พูดกับพระองค์ว่า "ท่านโปรดมอบขนมปังที่ว่านี้ให้แก่พวกเราตลอดไปเถิด" พระเยซูจึงตอบกลับพวกเขาไปว่า "ข้าคือขนมปังแห่งชีวิต ใครก็ตามที่เข้ามาหาข้า จะไม่มีวันอดอยาก ใครก็ตามที่เชื่อในตัวข้า จะไม่มีวันหิวกระหาย" (ยอห์น 6:32-5)
เมล บี

| เมล บี |
| --- | --- |
เมล บี ในปีค.ศ. 2012
เกิด: เมลานี จานีน บราวน์  (1975-05-29) 29 พฤษภาคม ค.ศ. 1975 (49 ปี) ลีดส์, เวสต์ยอร์กเชอร์, สหราชอาณาจักร
ชื่ออื่น:  สะแกรี สไปซ์ (Scary Spice) 
การศึกษา: Intake High School
อาชีพ: นักร้อง นักแสดง พิธีกร
ปีปฏิบัติงาน: 1993–ปัจจุบัน
โทรทัศน์:   Dancing with the Stars US  The X Factor UK  The X Factor Australia  America's Got Talent  Lip Sync Battle UK 
คู่สมรส:   Jimmy Gulzar (แต่ง 1998 ; หย่า2000)  Stephen Belafonte (แต่ง 2007 ; หย่า2017) 
คู่รัก:   Max Beesley (2000–2002)  Christine Crokos (2002–2007)  เอ็ดดี เมอร์ฟี (2006) 
บุตร: 3
อาชีพทางดนตรี
แนวเพลง:  อาร์แอนด์บี  ป๊อป  ฮิปฮอป 
ค่ายเพลง:  Virgin  Amber Café  EMI 
 นักดนตรี
เมลานี จานีน บราวน์ (อังกฤษ: Melanie Janine Brown, MBE; 29 พฤษภาคม ค.ศ.1975 ) เป็นนักร้อง, นักแต่งเพลง, พิธีกร และ นักแสดงชาวอังกฤษ โดยเธอใช้ชื่อในวงการว่า เมลานี บี (อังกฤษ: Melanie B) หรือ เมล บี (อังกฤษ: Mel B)
เธอได้เข้าสู่วงการจากการเป็นหนึ่งในสมาชิกวงสไปซ์เกิลส์ในช่วงทศวรรษที่ 1990 โดยเธอมีฉายาในวงและเป็นที่รู้จักในนาม สะแกรี สไปซ์ (อังกฤษ: Scary Spice) โดยสไปซ์เกิลส์เป็นวงที่มียอดขายมากกว่า 100 ล้านทั่วโลก และเป็นวงเกิลส์กรุปที่มียอดขายสูงสุดตลอดกาลอีกหนึ่งวง
ในช่วงที่สไปซ์เกิลส์ได้หยุดการทำงานวงนั้นเมล บีได้ออกสตูดิโออัลบั้มชุดที่หนึ่งว่า Hot ในปี ค.ศ.2000 โดยซิงเกิลกลักของอัลบั้ม"I Want You Back" สามารถขึ้นอันดับ 1 ใน ชาร์ตซิงเกิลแห่งสหราชอาณาจักร ได้สำเร็จ นอกจากนี้ซิงเกิลในอัลบั้มนี้อย่าง "Tell Me" และ  "Feels So Good" ยังสามารถติดในอันดับ 5 ของชาร์ตได้สำเร็จ หลังจากนั้นเธอก็ได้ไปเซ็นสัญญากับค่าย Amber Café และได้ปล่อยสตูดิโออัลบั้มชุดที่สองออกมาโดยใช้ชื่อว่า L.A. State of Mind ในปีค.ศ. 2005 โดยมีซิงเกิลในอัลบั้มคือ "Today" และหลังจากนั้นในปีค.ศ. 2013 เมล บี ก็ได้ปล่อยซิงเกิล"For Once in My Life" หลังจากไม่ได้ปล่อยเพลงถึง 8 ปี โดยซิงเกิลนี้สามารถขึ้นอันดับ 2 ในชาร์ต Billboard Hot Dance Club Songsได้สำเร็จ
ตั้งแต่ปีค.ศ.2007 เมล บีได้ผันตัวเองไปเป็นดาราทางโทรทัศน์แทน โดยเธอได้เริ่มจากการเป็นหนึ่งในผู้เข้าแข่งขันในรายการ Dancing with the Stars ซีซัน 5 ซึ่งเธอได้อันดับที่ 2 จากการแข่งขันครั้งนั้น ระหว่างปีค.ศ. 2011 และ 2016 เธอได้มีโอกาสไปเป็นกรรมการรับเชิญและกรรมการหลักในรายการ The X Factor Australia และ The X Factor UK นอกจากนี้เธอยังได้เป็นพิธีกรในรายการ Dancing with the Stars Australia ในซีซัน 12 ในปีค.ศ. 2012 และเป็นกรรมการตัดสิน ในรายการ America's Got Talent ตั้งแต่ปีค.ศ.2013 –2019) ทางช่องNBC อีกทั้งเธอยังได้รับหน้าที่ในการเป็นโค๊ชในรายการ  The Voice Kids Australia ในปีค.ศ. 2014 และในปี ค.ศ. 2016 ถึง 2018 เธอได้ทำหน้าที่เป็นพิธีกรในรายการ Lip Sync Battle UK โดยร่วมกับ Professor Green ด้านชีวิตส่วนตัวเมล บี เคยคบหาดูใจทั้งผู้ชายและผู้หญิงด้วยกันโดยเธอออกมาเปิดเผยว่า “คนส่วนใหญ่เรียกฉันว่าเป็นเลสเบี้ยน, ไบเซ็กชวล หรือ คนรักต่างเพศ แต่ตราบใดที่ฉันรู้ว่าคนบนเตียงเป็นใครมันก็แค่นั้น ฉันเป็นคนที่มีอารมณ์ทางเพศมากและฉันมีชีวิตเซ็กที่ดี”
รายการโทรทัศน์

Dancing with the Stars U.S. Version (2007)
Miss Universe 2008 (2008)
Mel B: It's a Scary World (2010)
The X Factor Australia (2011-2012, 2016)
Dancing with the Stars Australia Version (2012)
Miss Universe 2013 (2013)
America's Got Talent (2013-2018)
The X Factor UK (2014)
The Voice Kids Australia (2014)
Lip Sync Battle UK (2016-2018)
America's Got Talent: The Champions (2019)
Celebrity Juice (2019-2020)
The Masked Singer UK (2021)
สตูดิโออัลบั้ม

Hot (2000)
L.A. State of Mind (2005)
แหล่งข้อมูลอื่น

Mel B ที่อินเทอร์เน็ตมูวีเดตาเบส
| ด ค กสไปซ์เกิลส์ |
| --- | --- |
 เมล บี  เมลานี ซี  เอ็มมา บันตัน  เจรี ฮัลลิเวลล์  วิกทอเรีย เบคแคม 
สตูดิโออัลบั้ม:  สไปซ์  สไปซ์เวิลด์  ฟอร์เอเวอร์ 
ซิงเกิล:  "วันนาบี"  "เซย์ยูลล์บีแดร์"  "ทูบีคัมวัน"  "มามา"  "ฮูดูยูทิงยูอาร์"  "สไปซ์อัพยัวร์ไลฟ์"  "ทูมัช"  "สต็อป"  "วีวาฟอร์เอเวอร์"  "กูดบาย"  "ฮอล์เลอร์"  "เล็ตเลิฟลีดเดอะเวย์"  "เฮดไลน์ (เฟรนด์ชิปเนเวอร์เอ็น)" 
อัลบั้มรวม:  Greatest Hits 
วิดีโออัลบั้ม:  One Hour of Girl Power  Girl Power! Live in Istanbul  Live at Wembley Stadium 
ซิงเกิลร่วม:  "(How Does It Feel to Be) On Top of the World"  "It's Only Rock 'n Roll (But I Like It)" 
ซิงเกิลโปรโมท:  "Step to Me"  "Move Over"  "Tell Me Why" 
ทัวร์คอนเสิร์ต:  Girl Power! Live in Istanbul  Spiceworld Tour  Christmas in Spiceworld Tour  The Return of the Spice Girls Tour  Spice World – 2019 Tour 
ภาพยนตร์:  Spice World  Spice Girls in America: A Tour Story  Giving You Everything 
เบ็ดเตล็ด:  Merchandise and sponsorship deals  Dolls  Spice Cam  Spice World (video game) 
รายการ:  Discography  Songs recorded  Awards and nominations  Filmography 
ผลงานที่เกี่ยวกับสไปซ์เกิลส์:  Raw Spice  Seven Days That Shook the Spice Girls  Wannabe: How the Spice Girls Reinvented Pop Fame  Spiceworld: The Exhibition  Viva Forever! musical 
บุคคลที่เกี่ยวข้อง:  Michelle Stephenson  Simon Fuller  Simon Ellis 
บทความที่เกี่ยวข้อง:  Girl power  Union Jack dress  Spice Girls Present... The Best Girl Power Album... Ever!  Spice Girls Ltd v Aprilia World Service BV  "Spicy" 
  หมวดหมู่:สไปซ์เกิลส์
พระเมษโปดก

จิตรกรรม Agnus Dei วาดราว ค.ศ. 1635–1640 โดยฟรันซิสโก เด ซูร์บารัน พิพิธภัณฑ์ปราโด
พระเมษโปดก หรือ ลูกแกะของพระเจ้า (กรีก: Ἀμνὸς τοῦ Θεοῦ, อักษรโรมัน: Amnòs toû Theoû; ละติน: Agnus Dei; อังกฤษ: Lamb of God) เป็นคำเรียกขานที่สื่อถึงพระเยซู คำนี้ปรากฏอยู่ในพระวรสารนักบุญยอห์นที่ว่า "จงดูพระเมษโปดกของพระเจ้า ผู้ทรงรับบาปของโลกไป"
หลักคำสอนของศาสนาคริสต์ถือว่าพระเยซูภาคพระเจ้าทรงเลือกทนทุกข์ด้วยการตรึงกางเขนที่กลโกธาเพื่อช่วยโลกจากบาป พระองค์ถูกพระเจ้าพระบิดาละทิ้งในฐานะ "ผู้รับใช้และบริวารของพระผู้เป็นเจ้า" ในการนำบาปของโลกออกไป ในเทววิทยาคริสเตียน พระเมษโปดกถือเป็นทั้งรากฐานและเป็นส่วนสำคัญของพระวรสารในศาสนาคริสต์
ในงานศิลปะเกี่ยวกับศาสนาหลายชิ้น มักจะปรากฏภาพลูกแกะเพื่อใช้สื่อถึงพระเยซูแทนที่จะใช้ภาพพระองค์ตรงๆ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Agnus Dei
| ด ค กพระสมัญญานามของพระเยซูในพันธสัญญาใหม่ |
| --- | --- |
 กษัตริย์ของชนชาติยิว  ความสว่างของโลก  บุตรชายของพระเจ้า  บุตรมนุษย์  ผู้ทรงฤทธานุภาพสูงสุด  พระคริสต์ (พระเมสสิยาห์)  พระเมษโปดก  พระวาทะ  องค์พระผู้เป็นเจ้า (คีริออส)  อัลฟาและโอเมกา  อาดัมสุดท้าย/คนที่สอง  อาหารแห่งชีวิต 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
ตำนานวิญญาณแฟนซี

| --- | --- |
ตำนานวิญญาณแฟนซี
โลโก้อนิเมะ ตำนานวิญญาณแฟนซี
精霊幻想記 (Seirei Gensōki)
ชื่อภาษาอังกฤษ: Seirei Gensouki: Spirit Chronicles
แนว: ต่างโลก
นวนิยายชุด
เขียนโดย: ยูริ คิตายามะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 12 กุมภาพันธ์ พ.ศ. 2557 – 30 ตุลาคม พ.ศ. 2563
จำนวนเล่ม: 10
ไลต์โนเวล
เขียนโดย: ยูริ คิตายามะ
วาดภาพโดย: Riv
สำนักพิมพ์: Hobby Japan
สำนักพิมพ์ภาคภาษาไทย: กวีบุ๊ค / กิฟต์บุ๊ค
สำนักพิมพ์ภาคภาษาอังกฤษ: อเมริกาเหนือ J-Novel Club
ในเครือ: HJ Bunko
กลุ่มเป้าหมาย: ชาย
วางจำหน่ายตั้งแต่: 1 ตุลาคม พ.ศ. 2558 – ปัจจุบัน
จำนวนเล่ม: 22
มังงะ
เขียนโดย: ยูริ คิตายามะ
วาดภาพโดย: tenkla
สำนักพิมพ์: Hobby Japan
นิตยสาร: Comic Fire
กลุ่มเป้าหมาย: โชเน็ง
วางจำหน่ายตั้งแต่: ตุลาคม พ.ศ. 2559 – กุมภาพันธ์ พ.ศ. 2560
มังงะ
เขียนโดย: ยูริ คิตายามะ
วาดภาพโดย: ฟูตาโงะ มินาดูกิ
สำนักพิมพ์: Hobby Japan
สำนักพิมพ์ภาคภาษาอังกฤษ: อเมริกาเหนือ J-Novel Club
ในเครือ: HJ Comics
นิตยสาร: Comic Fire
กลุ่มเป้าหมาย: โชเน็ง
วางจำหน่ายตั้งแต่: กรกฎาคม พ.ศ. 2560 – ปัจจุบัน
จำนวนเล่ม: 8
อนิเมะโทรทัศน์
กำกับโดย: โอซามุ ยามาซากิ
อำนวยการสร้างโดย: อัตสึชิ ไอตานิ โนบูฮิโกะ คูโรซุ โซจิ มิยางิ มาซาฮิโกะ นางาโนะ เค นิชิ ชินจิ โอโมริ ยูกิโกะ โอโตโมะ โทโมโกะ ชิบูยะ ริซะ มูรากาวะ ยูอิจิโร วาดะ ทากามาซะ ฮัตโตริ
เขียนบทโดย: โอซามุ ยามาซากิ
ดนตรีโดย: ยาซูยูกิ ยามาซากิ
สตูดิโอ: ทีเอ็มเอสเอ็นเตอร์เทนเมนต์
เครือข่าย: ทีวีโตเกียว, BS Fuji, AT-X
ฉาย:  6 กรกฎาคม พ.ศ. 2564  –  24 ธันวาคม พ.ศ. 2567
ตอน: 24
ตำนานวิญญาณแฟนซี (ญี่ปุ่น: 精霊幻想記; โรมาจิ: Seirei Gensōki) เป็นซีรีส์ไลต์โนเวลญี่ปุ่น เขียนโดย ยูริ คิตายามะ และวาดภาพประกอบโดย Riv เริ่มเผยแพร่ออนไลน์ในเดือนกุมภาพันธ์ พ.ศ. 2557 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังสำนักพิมพ์ Hobby Japan ได้ลิขสิทธิ์ตีพิมพ์เป็นหนังสือในเครือ HJ Bunko ตั้งแต่เดือนตุลาคม พ.ศ. 2558 ปัจจุบันวางจำหน่ายถึงเล่มที่ 18 ได้รับการดัดแปลงเป็นมังงะ วาดภาพโดย  tenkla เผยแพร่ออนไลน์ผ่านเว็บไซต์ Comic Fire ของสำนักพิมพ์ Hobby Japan ระหว่างเดือนตุลาคม พ.ศ. 2559 ถึงกุมภาพันธ์ พ.ศ. 2560 มังงะได้หยุดเขียนไปเพราะปัญหาด้านสุขภาพของผู้วาดมังงะ มังงะดัดแปลงชุดที่สอง วาดภาพโดย Futago Minaduki เผยแพร่ในเว็บไซต์เดียวกันตั้งแต่เดือนกรกฎาคม พ.ศ. 2560 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ได้รับการดัดแปลงเป็นซีรีส์อนิเมะโทรทัศน์โดยสตูดิโอทีเอ็มเอสเอ็นเตอร์เทนเมนต์ ภาคแรกออกอากาศตั้งแต่เดือนกรกฎาคมถึงกันยายน พ.ศ. 2564
ในประเทศไทย สำนักพิมพ์กวีบุ๊คได้รับลิขสิทธิ์รูปแบบไลต์โนเวลของ ตำนานวิญญาณแฟนซี เผยแพร่ทางเว็บไซต์นิยายกวีบุ๊ค ต่อมาสำนักพิมพ์กิฟต์บุ๊คได้ลิขสิทธิ์ตีพิมพ์ไลต์โนเวลเป็นรูปเล่ม
มีการประกาศสร้างฤดูกาลที่สอง โดยฤดูกาลที่สองออกอากาศตั้งแต่เดือนตุลาคมถึงธันวาคม พ.ศ. 2567
เรื่องย่อ

ริโอ เด็กกำพร้าที่อาศัยอยู่ในสลัม เมื่ออายุได้ 7 ขวบ เขาระลึกชาติเกิดได้ว่าตัวเองเคยเป็นนักศึกษาที่ประเทศญี่ปุ่นชื่อ ฮารุโตะ อามากาวะ และได้รู้ว่าเขาเกิดใหม่ในโลกแห่งดาบและเวทมนตร์ ในระหว่างที่กำลังสับสนอยู่นั้น ริโอก็ใช้พลังพิเศษที่ได้มาพร้อมกับความทรงจำในอดีตช่วยในการไขคดีลักพาตัวเด็กผู้หญิงจนได้รับความดีความชอบถูกพิจารณาให้เข้าเรียนในโรงเรียนชั้นนำของอาณาจักรที่มีแต่พวกลูกขุนนาง
ตัวละคร

ด
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
ตำนานวิญญาณแฟนซี ทางปีลีปีลี
บัญชีทวิตเตอร์ทางการ (ในภาษาญี่ปุ่น)
ไลต์โนเวล ที่กวีบุ๊ค
ตำนานวิญญาณแฟนซี (นิยาย) ที่เครือข่ายข่าวอนิเมะ
ฟ้อนเล็บ

ฟ้อนเล็บ เป็นการฟ้อนของชาวไทยภาคเหนือการแสดงจะมีดนตรีบรรเลงประกอบ จะมีเนื้อร้องหรือไม่มีเนื้อร้องก็ได้ โอกาสที่แสดง ในงานเทศกาลหรืองานนักขัตฤกษ์ต่าง ๆ
ประวัติ

ฟ้อนเล็บเป็นศิลปะการแสดงที่เป็นเอกลักษณ์ทางภาคเหนือโดยเฉพาะรูปแบบการฟ้อนมีอยู่ 2 แบบ คือแบบพื้นเมืองหรือฟ้อนเมือง และแบบคุ้มเจ้าหลวง กระบวนท่ารำเป็นลีลาท่าฟ้อนที่มีความงดงามเช่นเดียวกับฟ้อนเทียน เพลงแต่ไม่ถือเทียน นิยมฟ้อนในเวลากลางวัน สำหรับชื่อชุดการแสดงจะมีความหมายตามลักษณะของผู้แสดงที่จะสวมเล็บยาวสีทองทุกนิ้ว ยกเว้นนิ้วหัวแม่มือ
ฟ้อนเล็บของกรมศิลปากร ได้รับรูปแบบการฟ้อนจากคุ้มเจ้าหลวงเจ้าผู้ครองนครเชียงใหม่ พระราชชายาเจ้าดารารัศมี เป็นผู้ปรับปรุง ซึ่งได้นำมาเผยแพร่ที่กรุงเทพมหานครในคราวสมโภชพระเศวตคชเดชน์ดิลก
ช้างเผือกในรัชกาลที่ 7 เมื่อ พ.ศ. 2470 แล้วนางลมุล ยมะคุปต์ ผู้เชี่ยวชาญการสอนนาฏศิลป์ไทย วิทยาลัยนาฏศิลป กรมศิลปากรได้นำมาฝึกให้ละครคณะหลวงในรัชกาลที่ 7 และถ่ายทอดให้
เป็นชุดการแสดงของกรมศิลปากรโดยมีเนื้อร้องประกอบการแสดง เพื่อเป็นการบวงสรวงหรือฟ้อนต้อนรับตามประเพณีทางภาคเหนือ
ผู้แสดง

ฟ้อนแต่ละชุดจะใช้จำนวนคนแตกต่างกันไป นิยมกันมี 4 คู่ 6 คู่ 8 คู่ หรือ 10 คู่
การแต่งกาย

จะแต่งกายแบบไทยชาวภาคเหนือสมัยโบราณ คือ เกล้าผมทรงญี่ปุ่นทัดดอกไม้(ดอกเอื้อง)และอุบะ นุ่งผ้าตามแบบชาวเหนือ สวมเสื้อทรงกระบอกแขนยาว คอกลมห่มสไบเฉียง นุ่งผ้าซิ่นลายขวาง และ สวมเล็บมือยาว 8 นิ้ว เว้นแต่นิ้วโป้งหรือนิ้วหัวแม่มือ[ต้องการอ้างอิง]
ท่ารำ

ผู้แสดงจะร่ายรำตามทำนองเพลงที่เชื่องช้า ส่วนการใช้ท่าฟ้อนเล็บนั้น ช่างฟ้อนมักจะจำต่อ ๆ กันมา เป็นท่าฟ้อนดั้งเดิมของชาวเหนือ คือ
ท่าพายเรือ
ท่าบัวบานบิด
ท่าหย่อน
ท่าพัก
บังสุริยา
ไหว้
ท่าหงส์
ท่านกยุง
ท่าเปิด
ต่อมาเมื่อนาฎศิลป์ทางภาคกลางแพร่มาสู่ภาคเหนือ การฟ้อนเล็บก็มีการปรับวิธีการฟ้อนให้เข้ากับท่ารำแม่บท เพิ่มท่ารำให้มากขึ้นและแตกต่างกันไป
ดนตรี

เครื่องดนตรีที่ใช้ในการฟ้อนเป็นวงกลองตึ่งโนง วงต๊กเส้ง หรือวงปี่พาทย์ล้านนา (นิยิมใช้กับฟ้อนเล็บแม่ครูบัวเรียว) ซึ่งเป็นดนตรีของชาวภาคเหนือ ได้แก่ กลองแอว กลองตะโล้ดโป๊ด ฉาบ ฆ้องโหม่งใหญ่ ฆ้องโหม่งเล็ก ฉิ่ง ปี่แนหน้อย ปี่แนหลวง แต่ถ้าเป็นวงต๊กเส้ง จะเพิ่ม สิ้ง มาด้วย เวลาดนตรีบรรเลงเสียงปี่ดังไพเราะเยือกเย็นมาก ท่วงทำนองเชื่องช้า เสียงกลองจะตีดัง ต๊ก สว่า ตึ่ง นง อย่างนี้เรื่อยไป ส่วนช่างฟ้อนก็จะฟ้อนช้า ๆ ไปตามลีลาของเพลง เพลงที่ใช้บรรเลงฟ้อนเล็บจะแบ่งตามท้องถิ่นหลักของแต่ละที่จะใช้เพลงฟ้อนเล็บ
วีระชัยศรีวณิก วรรณึกกุล

| วีระชัยศรีวณิก วรรณึกกุล |
| --- | --- |
เกิด: 21 มิถุนายน พ.ศ. 2522 (45 ปี)
อาชีพ: นักแสดง นายร้อง นายแบบ ผู้บริหาร
สังกัด: ช่อง7HD (2548 - 2550)
วีระชัยศรีวณิก วรรณึกกุล（Virachaisrivanig Vannukul) เกิดเมื่อวันที่ 21 มิถุนายน 2522 เริ่มอาชีพการแสดงเมื่ออายุ 25 ปี ก่อนผันตัวไปช่วยธุรกิจครอบครัว